wickkiey/tamil-wikipedia-chunked huggingface dataset:
# நிமித்தம்

## இலக்கியங்களில் நிமித்தங்கள்

### நாட்டுப்புற இலக்கியங்களில்

#### நல்லதங்காள் கதைப்பாடல்

நல்லதங்காள் கதைப்பாடலிலும் நல்லதங்காள் கணவன் சொல்லைக் கேளாமல் தாய் வீட்டுக்குச் செல்லுகையில் அவளுக்கு எதிர்ப்பட்ட கீழ்க்கண்ட நிகழ்ச்சிகள் தீ நிமித்தக்குறிகளாக உரைக்கப்பட்டுள்ளன.
- கன்னிகழியாப் பெண் கையில் நெருப்பெடுத்தல்
- வண்ணான் வெளுத்த புடவையைக் காணுதல்
- சாரைப்பாம்பு குறுக்கே செல்லுதல்
- பூனைகுறுக்கே செல்லுதல்
- புதுப்பானை முன்செல்லுதல்
# நிமித்தம்

## இலக்கியங்களில் நிமித்தங்கள்

### நாட்டுப்புற இலக்கியங்களில்

#### கான்சாகிபு கதைப்பாடல்

கான்சாகிபு கதைப்பாடலில், மாஷா இரவிகுல மறவர் ஆட்சி புரிவார்கள் என்றால் பல்லி இடது புறம் சொல்லவேண்டும் என்று மீனாட்சி அம்மனை வேண்ட, அவ்விதம் நடந்தது குறித்து மனமகிழ்ச்சி அடைவதன் மூலமாகப் பல்லி இடதுபுறம் கத்தினால் நன்மை ஏற்படும் என்று தெரியவருகிறது.  
- முனைவர் வி. கீதா, இலக்கியங்களில் நிமித்தங்களும் நம்பிக்கைகளும்
# சந்தம் (ஒலி)

**சந்தம்** (Prosody) என்ற சொல், பல்பொருள் ஒரு மொழி ஆகும். இங்கு ஒலியின் வண்ணம், அழகு என்றே பொருள் குறிப்பிடப்படுகிறது. சந்திக்கும் தன்மை சந்தமாகும். ஒலி, அலை போல் மீண்டும் சந்திப்பதால் இதற்குச் சந்தம் என்ற பொருள் வந்தது என்று தமிழிசைக் கலைக்களஞ்சியம் (தொ.II,ப.274) குறிப்பிடுகின்றது.‘சந்தஸ்’ என்ற வடசொல்லின், திரிபாகவும் கூறுவர். (முனைவர். இ. அங்கயற்கண்ணி, திருப்புகழ்ப் பாடல்களில் சந்தக் கூறுகள் பக்கம்.362). இதனைத் தொல்காப்பியர், வண்ணம் என்கிறார் . எனவே, சந்தம் என்ற சொல்லிற்கு **வண்ணம்** என்ற தமிழ்ச்சொல்லைச் சொல்லுதலே சாலச்சிறந்தாம். கர்நாடக இசைக் கலைஞர்கள், சந்தம் என்றே சொல்லுகின்றனர்.இந்திய பாரம்பரிய இசை இயல்பில் பாடும் திறனானது, மெல்லிசை ரீதியாக குறிப்பிட்ட ராகங்கள் மற்றும் **சந்தம்** ரீதியாக தாளங்கள் அடிப்படையிலானது ஆகும்.
# வண்ணம் (யாப்பு)

மை தீட்டிக் கண்ணை அழகுபடுத்துவது போலப் பாட்டுக்கு ஒலி-வண்ணம் (tonal colour) கொடுத்துப் பாடலை அழகு படுத்துவது **வண்ணம்**.
இதனை வடநூலார் சந்தம் என்பர். தொல்காப்பியர் கூறும் செய்யுள் உறுப்புகள் 34-இல், வண்ணமும் ஒன்று. அது 20 வகை.
# வண்ணம் (யாப்பு)

## தொல்காப்பியர் குறிப்பிடும் வண்ணங்கள்

1. பாஅ வண்ணம்
1. தாஅ வண்ணம்
1. வல்லிசை வண்ணம்
1. மெல்லிசை வண்ணம்
1. இயைபு வண்ணம்
1. அளபெடை வண்ணம்
1. நெடுஞ்சீர் வண்ணம்
1. குறுஞ்சீர் வண்ணம்
1. சித்திர வண்ணம்
1. நலிபு வண்ணம்
1. அகப்பாட்டு வண்ணம்
1. புறப்பாட்டு வண்ணம்
1. ஒழுகு வண்ணம்
1. ஒரூஉ வண்ணம்
1. எண்ணு வண்ணம்
1. அகைப்பு வண்ணம்
1. தூங்கல் வண்ணம்
1. ஏந்தல் வண்ணம்
1. உருட்டு வண்ணம்
1. முடுகு வண்ணம்
# வண்ணம் (யாப்பு)

## வண்ண வகைகள்

இது இருபது வகைப்படும் என்று தொல்காப்பியர் குறிப்பிட்டுள்ளார்.
- குறில்,நெடில் எழுத்துக்களால் வகைபடுபவை வருமாறு;-
இவ்வண்ணங்களுள்,
1. குறுஞ்சீர் வண்ணம்
1. நெடுஞ்சீர் வண்ணம்
1. சித்திர வண்ணம் என்றழைக்கப்படும்.
இவை மூன்றும், குறில், நெடில் எழுத்துகள் பாடல்களின் இடம்பெறும் நிலையை வைத்துப் பெயரிடப்படுகின்றன.
# வண்ணம் (யாப்பு)

## வண்ண வகைகள்

### குறுஞ்சீர் வண்ணம்

குறில் எழுத்துகள் மிகுதியாகப் பயின்று வருவதனைத் தொல்காப்பியம் குறுஞ்சீர் வண்ணம் என்கிறது.
<poem>
குறுஞ்சீர் வண்ணம் குற்றெழுத்துப் பயிலும் (தொல். பொருள் 213)
(எடுத்துக்காட்டு)
பொழில் தரு நறுமலரே புதுமணம் விரிமணலே (சிலம்பு 7:14)
</poem>
# வண்ணம் (யாப்பு)

## வண்ண வகைகள்

### நெடுஞ்சீர் வண்ணம்

நெடில் எழுத்துகள் மிகுதியாகப் பயின்று வரும் நிலையில் அமைவதனை நெடுஞ்சீர் வண்ணம் என்கிறது.
<poem>
நெடுஞ்சீர் வண்ணம் நெட்டெழுத்துப் பயிலும் (தொ.பொ.212)
(எடுத்துக்காட்டு)
''வாராயோ தாயே - பாதம்
தாராயோ நீயே ''- (கீர்த்தனை)
</poem>
# வண்ணம் (யாப்பு)

## வண்ண வகைகள்

### சித்திர வண்ணம்

நெட்டெழுத்தும், குற்றெழுத்தும் சார்ந்து வருவதனைச் சித்திர வண்ணம் என்று குறிப்பிடுகின்றது.
<poem>
(எடுத்துக்காட்டு)
பாதி மதிநதி போது மணிசடை - (திருப்புகழ்)
</poem>
- ஒரு குறிப்பிட்ட இனத்தைச் சேர்ந்த எழுத்துகளால் உருவாகும் வண்ண வகைகள் வருமாறு;-
1. வல்லிசை வண்ணம்
1. மெல்லிசை வண்ணம்
1. இயைபு வண்ணம்
# வண்ணம் (யாப்பு)

## வண்ண வகைகள்

### வல்லிசை வண்ணம்

ஒரு பாட்டில் வல்லெழுத்துகள் மிக்கு வருவதனை 'வல்லிசை வண்ணம்' என்பர்.  
<poem>
வல்லிசை வண்ணம் வல்லெழுத்து மிகுமே (தொல்காப்பியம்.பொ.208)  
(எடுத்துக்காட்டு)
புற்றரவு பற்றியகை நெற்றியது மற்றொருகண்
ஒற்றை விடையன் (சம்பந்தர் தேவாரம். 3:68:2)
</poem>
# வண்ணம் (யாப்பு)

## வண்ண வகைகள்

### மெல்லிசை வண்ணம்

ஒரு பாட்டில் மெல்லெழுத்துகள் மிக்கு வருவதனை 'மெல்லிசை வண்ணம்' என்பர்.  
<poem>
மெல்லிசை வண்ணம் மெல்லெழுத்து மிகுமே” (தொல்காப்பியம்.பொ.209)  
(எடுத்துக்காட்டு)
</poem>
# வண்ணம் (யாப்பு)

## வண்ண வகைகள்

### இயைபு வண்ணம்

ஒரு பாட்டில் இடையினயெழுத்துகள் மிக்கு வருவதனை 'இயைபு வண்ணம்' என்பர்.  
<poem>
இயைபு வண்ணம் இடையெழுத்து மிகுமே ” (தொல்காப்பியம்.பொ.210)  
(எடுத்துக்காட்டு)
</poem>
# ஊசிக் காளான்

**ஊசிக் காளான்** அல்லது மியுக்கர் (ஆங்கிலம் - pin mould; இலத்தீன் - Mucor ) என்றழைக்கப்படும் இப்பேரினப் பூஞ்சையில், 3000 இனங்கள் உள்ளன. இவை மண், செரிமான மண்டலம், தாவரங்களின் மேற்புறம், அழுகிய காய்கறிகளில் காணப்படுகின்றன.கருப்பு ரொட்டிக் காளான் என்றும் இவை அழைக்கப்படுகின்றன.
# ஊசிக் காளான்

## வாழிடம்

இவை மட்குண்ணி பூஞ்சை இனமாகும். எனவே, இவை பொதுவாக சாணத்தில்(*Mucor mucedo*), ஈரமான காலணிகளில், ஈரமான கெட்டுப் போன ரொட்டியில், அழுகிய பழங்களில், கெட்டுப்போன அங்ககப் பொருட்களின் மீது ஒட்டடை போன்று படர்ந்து காணப்படுகின்றன. இவைகளை சோதனைச் சாலைகளில், 3, 4 நாட்களில் எளிதாக வளர்க்கலாம்.
# ஊசிக் காளான்

## வளரியல்பு

### இனங்கள்

- கீழ்காணும் இனங்கள்/சிற்றினங்கள் முக்கியமானவையாகக் கருதப்படுகின்றன.இவை பெரும்பாலும் மனிதனுக்கு நோயை உண்டாக்குவதில்லை.
- *Mucor amphibiorum*
- *Mucor circinelloides*
- *Mucor hiemalis*
- *Mucor hiemalis f. silvaticus*
- *Mucor indicus* (என்ற சிற்றினம் மட்டுமே பெரும்பாலும் மனிதனுக்கு, Zygomycosis நோயை உண்டாக்கக் கூடியது.)
- *Mucor mucedo*
- *Mucor paronychius*
- *Mucor piriformis*
- *Mucor racemosus*
# பாய் முடைதல் (தமிழர் தொழிற்கலை)

**பாய் முடைதல்** அல்லது **பாய் பின்னுதல்** அல்லது **பாய் நெய்தல்** என்பது பனை ஓலை, ஈச்ச ஓலை, மூங்கில், நாணல் போன்ற பல்வேறு வகையான மூலப் பொருட்களைப் பயன்படுத்தி பாயைச் செய்தல் ஆகும். இது மரபார்ந்த கைத்தொழிலாகத் தமிழகத்திலும் ஈழத்திலும் நெடுங்காலமாக நடைபெற்று வருகிறது. இந்த அரிய கலை இன்று மெதுவாக மறையத் தொடங்கி உள்ளது.
# சேரர் காலநிரல்

- சேரர் தொகுப்புக் குறிப்புகள்
- சேரர் குடிப்பெயர்கள்
- சங்ககாலச் சேரர்
ஆகிய கட்டுரைகளின் துணை கொண்டு இந்தக் காலநிரல் தரப்படுகிறது.  
பதிற்றுப்பத்து அரசர்கள் ஆண்ட ஆண்டுகள் அந்த நூலின் பதிகத்தில் தரப்பட்டுள்ளன. வரலாற்று மரபுப்படி ஒரு தலைமுறையின் காலம் தோராயமாக 25 ஆண்டுகள் எனக் கொள்ளப்பட்டு ஆண்டுகள் கணிக்கப்படுகின்றன. இந்தக் கணிப்பு இலங்கைக் கயவாகு மன்னன் செங்குட்டுவன் எடுத்த கண்ணகி விழாவுக்கு வந்திருந்ததை மையமாகக் கொண்டது. ஐந்தாம் பத்துத் தலைவனும், செங்குட்டுவனும் வெவ்வேறு மன்னர்கள் என நிறுவப்பட்டால் கணிக்கப்பட்ட காலம் ஒரு நூற்றாண்டு முந்தியதாக அமையும்.
# வின்சர் மெக்கே

**வின்சர் செனிக் மெக்கே** (*Winsor McCay*, செப்டம்பர் 26, 1869 – சூலை 26, 1934) அமெரிக்க வரைகதை மற்றும் இயங்குபடம் உருவாக்குபவர், இவருடைய *லிட்டில் நெமோ* (1905) மற்றும் அதன்பிறகு வந்த *செர்ட்டீ தி டைனாசர்* (1914) பாத்திரத்திற்காக மிகவும் பிரபலமானவர். இவர் தன்னுடைய புனைப்பெயரான **சைலாஸ்** என்ற பெயரில் *ட்ரீம் ஆப் தி ரேர்மிட் பியண்ட்* வரைகதையை உருவாக்கியுள்ளார்.
# வின்சர் மெக்கே

## இளமைக் காலம்

வின்சர் செனிக் மெக்கே மிச்சிகனில் உள்ள ஸ்பிரிங்க் லேக் என்னும் பகுதியில் 1869-ம் ஆண்டு செப்டம்பர் 26-ம் திகதி இராபர்ட் மெக்கேவுக்கும் ஜேனட் முர்ரே மெக்கேவிற்கும் மகனாகப் பிறந்தார். இவர் கனடாவில் 1867-ம் ஆண்டு பிறந்ததாகவும் கூறப்படுகிறது.
# வின்சர் மெக்கே

## வாழ்க்கை

1889-ம் ஆண்டு , மெக்கே சிகாகோவிற்கு படிப்பதற்காகச் சென்றார், போதிய அளவு பண்மில்லாததால் வேலை செய்ய நேர்ந்தது. இவர் தேசிய அச்சிடுதல் மற்றும் சித்திரம் செதுக்கும் நிறுவனத்தில் வேலையில் சேர்ந்தார், அங்கு வட்டரங்கு மற்றும் திரைப்படத்திற்கான சுவரொட்டி தயாரிக்கும் பணியில் ஈடுபட்டார்.  
இரண்டு வருடங்களுக்குப் பிறகு, ஓஹியோ மாகாணத்திற்கு ஓவியராக பணிபுரிய டைம் மியூசியம் சென்றனர். இவருடைய *தி செவன் ஏஜஸ் ஆப் மேன்* கதையில் வரைந்த இரு படங்கள் அவரை பிரபலப் படுத்தியது.
அதன் பிறகு அவர் வரைந்த பல ஓவியங்களும், வரைகதைகளும் மிகவும் பிரபலமானது.  
இவருடைய வரைகதைளுள், *தி சிங்கிக் ஆப் லுசிதானியா*, கப்பல் மீது ஏற்பட்ட தாக்குதலையும், முதலாம் உலகப்போருக்கு அமெரிக்கா பங்குபெற்றதிற்கு காரணமாக அமைந்தது.
# வின்சர் மெக்கே

## இறப்பு

மெக்கே 1934-ம் ஆண்டு சூலைத் திங்கள் 26-ம் நாள் காலமாணார்.
# வின்சர் மெக்கே

## வரை கதைகள்

- *பெலிக்ஸ் பிட்டல் எழுதிய எ டேல் ஆப் தி ஜங்கிள் இம்ப்ஸ்* (1903)
- *லிட்டில் ஸேம்மி ஸ்னீஸ்* (1904–1906)
- *ட்ரீம் ஆப் தி ரேர்பிட் பியீண்ட்* (1904–13)
- *தி ஸ்டோரி ஆப் ஹங்க்ரி ஹென்ரியட்டா* (1905)
- *எ பில்கிரிம்'ஸ் ப்ரோகிரஸ்* (1905 to 1910)
- *லிட்டில் நெமோ* (1905–1914, 1924–1927) (1911–1914 *இன் தி லேண்ட் ஆப் வொன்டர்புல் ட்ரீம்ஸ்* என்ற பெயரிலும்)
- *பூர் ஜேக்* (1909–1911)
# வின்சர் மெக்கே

## திரைப்படம்

- *லிட்டில் நெமோ* (1911)
- *ஹவ் எ மஸ்கிட்டோ ஆப்ரேட்ஸ்* (1912) (*தி ஸ்டோரி ஆப் எ மஸ்கிட்டோ* என்ற தலைப்பிலும்)
- *கெரிட்டீ தி டைனோசர்* (1914)
- *தி ஸ்கின்னிங் ஆப் தி லூசித்தானியா* (1918)
- *ட்ரீம்ஸ் ஆப் தி ரேர்பிட் பியண்ட்: பக் வாடுவில்லீ* (1921)
- *ட்ரீம்ஸ் ஆப் தி ரேர்பிட் பியண்ட்: தி பெட்* (1921)
- *ட்ரீம்ஸ் ஆப் தி ரேர்பிட் பியண்ட்: தி ப்ளையிங்க் ஹவுஸ்* (1921)
- *தி சென்டார்ஸ்* (1921)
- *கெரிட்டீ ஆன் டூர்* (1921)
- *பிலிப்'ஸ் சர்க்கஸ்* (1921)
- *தி பார்ன்யார்ட் பெர்பார்மன்ஸ்* (1922–27?) (*பெர்பார்மிங்க் அனிமல்ஸ்* மற்றும் *எ மிட்சம்மர்'ஸ் நைட்மேர்* என்ற தலைப்புகளிலும்)
# வின்சர் மெக்கே

## புத்தகங்களும் பிற தொகுப்புகளும்

குறித்த மெக்கேயின் படம்]]
- *ட்ரீம்ஸ் ஆப் தி ரேர்பிட் பியண்ட்*,
- *லிட்டில் நெமோ இன் தி பேலஸ் அண்ட் பர்தர் அட்வெண்ச்சர்ஸ்*,
- *தி கம்ப்ளீட் லிட்டில் நெமோ இன் ஸ்லம்பர்லாண்ட், தொகுதி. I: 1905–1907*
- *தி கம்ப்ளீட் லிட்டில் நெமோ இன் ஸ்லம்பர்லாண்ட், தொகுதி. II: 1907–1908*
- *தி கம்ப்ளீட் லிட்டில் நெமோ இன் ஸ்லம்பர்லாண்ட், தொகுதி. III: 1908–1910*
- *தி கம்ப்ளீட் லிட்டில் நெமோ இன் ஸ்லம்பர்லாண்ட், தொகுதி. IV: 1910–1911*
- *தி கம்ப்ளீட் லிட்டில் நெமோ இன் ஸ்லம்பர்லாண்ட், தொகுதி. V: இன் தி லேண்ட் ஆப் வொன்டர்புல் ட்ரீம்ஸ், பிரிவு 1: 1911–12*
- *தி கம்ப்ளீட் லிட்டில் நெமோ இன் ஸ்லம்பர்லாண்ட், தொகுதி. VI: இன் தி லேண்ட் ஆப் வொன்டர்புல் ட்ரீம்ஸ், பிரிவு 2: 1913–14*
- *லிட்டில் நெமோ 1905–1914*,
- *தி பெஸ்ட ஆப் லிட்டில் நெமோ இன் ஸ்லம்பர்லாண்ட்*
- *லிட்டில் நெமோ இன் ஸ்லம்பர்லாண்ட்: சோ மெனி ஸ்ப்லென்டிட் சன்டேஸ்*
- *லிட்டில் நெமோ இன் ஸ்லம்பர்லாண்ட்: மெனி மோர் ஸ்ப்லென்டிட் சன்டேஸ்*
- *வின்சர் மெக்கே: இயர்லி வொர்க்ஸ், தொகுதி. 1*,
- *வின்சர் மெக்கே: இயர்லி வொர்க்ஸ், தொகுதி. 2*,
- *வின்சர் மெக்கே: இயர்லி வொர்க்ஸ், தொகுதி. 3*,
- *வின்சர் மெக்கே: இயர்லி வொர்க்ஸ், தொகுதி. 4*,
- *வின்சர் மெக்கே: இயர்லி வொர்க்ஸ், தொகுதி. 5*,
- *வின்சர் மெக்கே: இயர்லி வொர்க்ஸ், தொகுதி. 6*,
- *வின்சர் மெக்கே: இயர்லி வொர்க்ஸ், தொகுதி. 7*,
- ''வின்சர் மெக்கே: இயர்லி வொர்க்ஸ், தொகுதி. 8',
- *வின்சர் மெக்கே: இயர்லி வொர்க்ஸ், தொகுதி. 9*,
- *டேட்ரீம்ஸ் அண்ட் நைட்மேர்ஸ்*,
- *லிட்டில் ஸேம்மி ஸ்னீஸ்*,
# வின்சர் மெக்கே

## மூலம்

-
-
-
-
-
# வின்சர் மெக்கே

## மேலும் அறிய

-
-
# மணல்தொட்டி (மென்பொருள் உருவாக்கம்)

**மணல்தொட்டி** (*sandbox*) என்பது சோதனை முயற்சிகளுக்காகவும், மாறுதல்களை உடனுக்குடன் புகுத்திப்பார்க்கும் யுக்தியும் ஆகும். இது பெரும்பாலும் மென்பொருள் மேம்பாடு மற்றும் பிற மாறுதல்களை கண்கானிப்பதற்காகப் பயன்படுத்தப்படுகிறது.
# மணல்தொட்டி (மென்பொருள் உருவாக்கம்)

## விக்கித் திட்டங்களில்

விக்கிகளிலும் இவ்வாறான மணல்தொட்டி சோதனை முயற்சிகளுக்காகப் பயன்படுத்தப்படுகிறது. இது பெரும்பாலும் தான் செய்யும் மாறுதல்களை முன்தோற்றப் பார்வையிட இது உதவுகிறது.
# விருத்தாச்சலம் பழமலைநாதர் கோயில்

** பழமலைநாதர் கோயில்** இந்தியாவின் தமிழ்நாடு மாநிலத்தின் கடலூர் மாவட்டத்திலுள்ள விருத்தாசலத்தில் அமைந்துள்ள சைவசமய சிவன் கோயிலாகும். இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.
# விருத்தாச்சலம் பழமலைநாதர் கோயில்

## கோயில் அமைப்பு

இந்த சிவாலயம் நான்கு புறமும் சுமார் 26 அடி உயரமுள்ள மதிற்சுவரையும், 660 அடி நீளமும், 390 அடி அகலமும் உடைய ஒரு பெரிய கோவிலாகும். ஆலயத்தின் நான்கு புறமும் 7 நிலைகளையுடைய பெரிய கோபுரங்கள் நெடிதுயர்ந்து காணப்படுகின்றன. கிழக்கே உள்ளே பிரதான வாயில் வழியாக உள்ளே சென்றால் 16 தூண்களை உடைய மண்டபம் இருக்கிறது.  
இத்தலத்தின் இறைவி பெரிய நாயகி அம்மையின் சந்நிதி ஒரு தனி கோயிலாக முதல் பிரகாரத்தின் வடபுறம் கிழக்கு நோக்கி அமைந்துள்ளது. மூன்றாம பிரகாரத்தில் 63 நாயன்மார்களில் உருவச் சிலைகளும், பிந்து மாதவப் பெருமாள் சந்நிதியும் உள்ளன. 63 மூவர் பிரகாரத்தின் வடகிழக்குப் பகுதியில் அமைந்திருக்கும் காலபைரவர் மூர்த்தம் காசியில் இருப்பது பொன்ற வடிவமைப்புக் கொண்டது.  
நான்காம் பிரகாரத்தில் இத்தலத்தின் மூலவர் பழமலைநாதர் கருவறை இருக்கிறது. கருவறையின் வாயிலில் இரு புறமும் துவாரபாலகர்கள் சிலைகள் காணப்படுகின்றன. மூன்றாம் பிரகாரத்தின் வடமேற்கு கோஷ்டத்தில் பாலாம்பிகை சந்நிதி உள்ளது.
# விருத்தாச்சலம் பழமலைநாதர் கோயில்

## கோயில் அமைப்பு

### இறைவன், இறைவி

மூலவர் விருத்தகிரிஸ்வரர் (எ) பழமலைநாதர், தாயார் விருத்தாம்பிகை (எ) பெரிய நாயகி மற்றும் பாலாம்பிகை (எ) இளைய நாயகி ஆவர்.
# விருத்தாச்சலம் பழமலைநாதர் கோயில்

## கோயில் அமைப்பு

### ஆழத்து விநாயகர்

முதல் வெளிப் பிரகாரத்தில் ஆழத்து விநாயகர் எனப்படும் பாதாள விநாயகர் சந்நிதி கிழக்கு நோக்கி சுமார் 18 அடி பள்ளமான இடத்தில் அமைந்துள்ளது. விநாயகரின் அறுபடை வீடுகளில் இந்த விநாயகர் இரண்டாவது இடத்தைப் பெற்றுள்ளார்.
# விருத்தாச்சலம் பழமலைநாதர் கோயில்

## கோயில் அமைப்பு

### ஆகமக் கோயில்

சைவ சமயத்தில் 28 ஆகமங்கள் உண்டு. இவற்றை 28 லிங்கங்களாக இத்தலத்தில் முருகப்பெருமான் பிரதிஷ்டை செய்து பூஜை செய்துள்ளார். இந்த லிங்கங்கள் கைலாசப் பிராகாரத்தின் வட மேற்கு பகுதியில் தனி சன்னதியில் அமைந்துள்ளன. இதில் தெற்கு வரிசையில் உள்ள லிங்கங்களில் நடுவில் விநாயகரும், மேற்கு வரிசையில் உள்ள லிங்கங்களின் நடுவில் வள்ளி தெய்வானையுடன் முருகனும் அருள்பாலிக்கின்றனர். 28 ஆகமங்களுக்குரிய பெயர்களான, காமிகேஸ்வரர், யோகேஸ்வரர், சிந்தியேஸ்வரர், காரணேஸ்வரர், விஜயேஸ்வரர், அஜிதேஸ்வரர், தீபதேஸ்வரர், சூட்சமேஸ்வரர், சகஸ்ரேஸ்வரர், அம்சுமானேஸ்வரர், சப்பிரபேதேஸ்வரர், விசுவாசேஸ்வரர், சுவாயம்பேஸ்வரர், அநலேஸ்வரர், வீரேஸ்வரர் (வீரட்டேஸ்வரர்), ரவுரவேஸ்வரர், மகுடேஸ்வரர், விமலேஸ்வரர், சந்திரஞானேஸ்வரர், முகம்பிபேஸ்வரர், புரோத்கீதேஸ்வரர், லலிதேஸ்வரர், சித்தேஸ்வரர், சந்தானேஸ்வரர், சர்வோத்தமேஸ்வரர், பரமேஸ்வரர், கிரணேஸ்வரர், வாதுளேஸ்வரர் என்ற பெயர்கள் அவற்றுக்கு சூட்டப்பட்டுள்ளன. இந்த அமைப்பு வேறு எங்கும் காண இயலாத சிறப்பாகும். இக்கோயிலை ஆகமக்கோயில் என்றும் அழைப்பார்கள்.
# விருத்தாச்சலம் பழமலைநாதர் கோயில்

## கோயில் சிறப்பு

- இந்தக்கோயில் மிக முக்கிய சிறப்பு 5 என்கிற எண்ணாகும். இந்த கோயிலில் 5 கோபுரம், 5 நந்தி, 5 தேர், 5 கொடிமரம் என எல்லாமே ஐந்து ஐந்தாக அமைந்துள்ளது.
- இந்தக்கோயிலில் உள்ள ஆழத்து விநாயகர், விநாயகரின் ஆறுபடை வீடுகளில் ஒன்று.
- காசியை விட வீசம்(தமிழ் அளவை) புண்ணியம் அதிகம் என தல வரலாறு குறிப்பிடுகிறது. இதனால் விருத்தகாசி என்கிற சிறப்புப்பெயரும் இவ்வூருக்கு உண்டு.
- 63 நாயன்மார்கள் சிலை காண்பதற்கு அழகாக வடிவமைக்கப்பட்டுள்ளது. அது வரலாற்றின் சிறப்பை உணர்த்துகிறது.
# விருத்தாச்சலம் பழமலைநாதர் கோயில்

## முக்கிய திருவிழாக்கள்

- மாசி மகம்
- ஆருத்ரா தரிசனம்
- பிரதோஷம்
- சிவராத்திரி
- ஆடிப் பூரம்
# விருத்தாச்சலம் பழமலைநாதர் கோயில்

## வழிபட்டோர்

பிரமனும் அகத்தியரும் வழிபட்ட தலம் எனப்படுகிறது. சுந்தரர் பரவையாருக்காகப் பொன் பெற்று, அப்பொன்னை மணிமுத்தாற்றில் இட்டு திருவாரூர் கமலாயத்தில் எடுத்தார் என்பது தொன்னம்பிக்கை (ஐதிகம்).
# விருத்தாச்சலம் பழமலைநாதர் கோயில்

## பிற தகவல்கள்

இக்கோயிலிலிருந்து கடத்திச்செல்லப்பட்ட 11-ம் நூற்றாண்டைச் சேர்ந்த அர்த்தநாரீஸ்வரர் சிலை ஆஸ்த்திரேலியாவின் சிட்னி நகரில் உள்ள நியு சவுத் வேல்ஸ் அருங்காட்சியகத்தில் வைக்கப்பட்டிருப்பது காவல்துறை விசாரணையில் ஊர்ஜிதப்படுத்தப்பட்டது . பல கட்ட விசாரணைகள் மற்றும் முயற்சிகளுக்குப்பின் ஆஸ்த்திரேலிய பிரதமர் டோனி அபாட்(Tony Abbot) அவர்களின் 2014 இந்திய வருகையின் போது இச்சிலை இந்தியாவிடம் ஓப்படைக்கப்பட்டது.
# விருத்தாச்சலம் பழமலைநாதர் கோயில்

## குடமுழுக்கு

இக்கோயிலின் குடமுழுக்கு 6 பிப்ரவரி 2022இல் நடைபெற்றது.
# மகரந்தன்

**மகரந்தன்** (பி.1966) புதுச்சேரிக்காரர். இவரை **வல்லினம் மகரந்தன்** என்றும் அழைக்கின்றனர். 1990களில் ‘மண்குதிரை’ என்கிற கவிதைத் தொகுப்பின் மூலம் தமிழ் இலக்கிய உலகிற்கு அறிமுகமானவர். தொடர்ந்து சிறுகதை, நாடகம் என தனது இலக்கியப் புலத்தை விரிவுபடுத்திக் கொண்டவர். 2002இல் ‘வல்லினம்’ என்கிற பெயரில் காலாண்டிதழ் ஒன்றினைத் தொடங்கி அதன்மூலம், விளிம்புநிலை ஆய்வுகள், சமூக அறிவியல் கருத்தாடல்கள் ஆகியற்றை விரிவுபடுத்தி வருபவர். இதன் நீட்சியாக மாற்று வரலாற்றுக்கான நூல்களையும் வெளியிட்டுள்ளார். இந்திய அரசின் இலக்கியப் பேரவையாகத் திகழக்கூடிய ‘சாகித்திய அகாதெமி’யின் பொதுக்குழு உறுப்பினராகவும் தமிழ் ஆலோசனைக் குழு உறுப்பினராக(2008-2012)இருந்துள்ளார்.
# நொரடோம் சீயனூக்

**நொரடோம் சீயனூக்** அல்லது **நொரடோம் சிகானுக்** (*Norodom Sihanouk*, (கெமர் மொழி: នរោត្តម សីហនុ; 31 அக்டோபர் 1922 - 15 அக்டோபர் 2012) கம்போடியாவின் முன்னாள் மன்னர் ஆவார். இவர் 1941 முதல் 1955 வரையும், பின்னர் 1993 முதல் 2004 வரையும் மன்னராகவிருந்தவர். 1953 முதல் 1970 வரை அந்நாட்டின் நிறைவேற்றுத் தலைவராகவும் இருந்தார். 2004 ஆம் ஆண்டில் இவர் முடி துறந்ததை அடுத்து **கம்போடியாவின் மன்னர்-தந்தை** (கெமர் மொழி: *Preahmâhaviraksat*) என அழைக்கப்பட்டார். இவருக்குப் பின்னர் இவரது மகன் நொரடோம் சிகாமொனி மன்னரானார்.  
சிகானுக் 1922 ஆம் ஆண்டில் அரசர் நொரடோம் சுராமரித், அரசி கொசாமக் ஆகியோருக்கு மூத்த மகனாகப் பிறந்தார். சாய்கோன் பிரெஞ்சுப் பாடசாலைகள், பின்னர் பாரிசிலும் கல்வி கற்றார். அப்போதைய பிரான்சின் நாட்சி அரசினால் 18வது அகவையில் கம்போடியாவின் மன்னராக்கப்பட்டார். இரண்டாம் உலகப் போர் முடிந்ததை அடுத்து பிரான்சிடம் இருந்து விடுதலை வேண்டிப் போராடினார். 1953 இல் விடுதலை கிடைத்தது. அமெரிக்காவின் ஆதரவுடன் இடம்பெற்ற இராணுவப் புரட்சியை அடுத்து லொன் நொல் கம்போடியாவின் ஆட்சியைக் கைப்பற்றினார். இதனை அடுத்து சிகானூக் சீனாவில் நாடு கடந்த நிலையில் வாழ்ந்து வந்தார்.  
1975 ஆம் ஆண்டில் கெமர் ரூச் கம்போடியாவில் ஆட்சியைக் கைப்பற்றியதை அடுத்து சீயனூக் நாடு திரும்பினார். ஆனாலும், அவர் அரண்மனையில் கெமர் ரூச் ஆட்சியாளர்களால் அவர்களின் நான்காண்டு ஆட்சிக் காலம் முழுவதும் தடுப்புக் காவலில் வைக்கப்பட்டார்.  
வியட்நாமியப் படையினர் கெமர் ரூச் ஆட்சியாளரைத் தோற்கடித்ததை அடுத்து சீயனூக் மீண்டும் சீனா சென்றார். கம்போடியா உள்நாட்டுப் போரில் சிக்கிக் கொண்ட அந்தப் 13 ஆண்டு காலம் சிகானூக் சீனாவில் தங்கியிருந்தார். சோவியத் ஒன்றியம் வீழ்ச்சியடைந்ததை அடுத்து, ஐக்கிய நாடுகளின் தலையீட்டின் பேரில், வியட்நாம் படைகள் 1991 இல் கம்போடியாவில் இருந்து விலகிக் கொண்டது. இதனை அடுத்து சீயனூக் 1993 இல் நாடு திரும்பி மீண்டும் மன்னராக முடி சூடிக் கொண்டார்.
# ஆல்வின் ரோத்

**ஆல்வின் எலியட் *அல்* ரோத் ** (*Alvin Eliot "Al" Roth*, பிறப்பு திசம்பர் 19, 1951) ஆர்வர்டு வணிகப் பள்ளியில் பொருளியல் மற்றும் வணிக மேலாண்மைத் துறையில் ஜார்ஜ் குண்ட் அறக்கட்டளை பேராசிரியராகப் பணிபுரிந்து வரும் ஓர் அமெரிக்க பொருளியலாளர் ஆவார். ரோத் ஆட்டக் கோட்பாடுத் துறையில் முக்கியப் பங்காற்றி உள்ளார். மேலும் சந்தை வடிவமைப்பு, சோதனை பொருளியல் போன்ற துறைகளிலும் பங்களித்துள்ளார். 2012ஆம் ஆண்டிற்கான பொருளியலுக்கான நோபல் நினைவுப் பரிசை இலாயிடு ஷேப்லியுடன் இணையாக வென்றுள்ளார்.
# இலாயிடு சேப்ளி

**இலாயிடு இசுடோவெல் சேப்லி ** (லாயிட் ஷேப்லி, *Lloyd Stowell Shapley*, பிறப்பு சூன் 2, 1923) அமெரிக்காவைச் சேர்ந்த ஓர் சிறப்புமிக்க கணிதவியலாளரும் பொருளியலாளரும் ஆவார். கலிபோர்னியா பல்கலைக்கழகத்தின் இலாசு ஏஞ்சலசு வளாகத்தில் கணிதம் மற்றும் பொருளியல் துறைகளில் ஓய்வுபெற்ற மாண்புமிகு பேராசிரியராக விளங்குகிறார். கணிதப் பொருளியல் துறையிலும் ஆட்டக் கோட்பாடு கருத்துரைகளிலும் முக்கியப் பங்காற்றி உள்ளார். 2012ஆம் ஆண்டிற்கான பொருளியலுக்கான நோபல் நினைவுப் பரிசை ஆல்வின் ரோத்துடன் இணையாக வென்றுள்ளார்.  
1940களில் வோன் நியூமான் மற்றும் மோர்கென்சுடெர்ன் முன்வைத்த ஆட்டக் கோட்பாட்டை முன்னெடுத்துச் சென்றவர்களில் முக்கியமானவராக இலாயிடு சேப்லி கருதப்படுகிறார்.
# உள்ளுக்குறுக்கை

**உள்ளுக்குறுக்கை** (*Ullugurukkai*) தமிழ்நாட்டில் கிருஷ்ணகிரி மாவட்டம் தேன்கனிக்கோட்டை வட்டம், கெலமங்கலம் ஊராட்சி ஒன்றியத்ததில் கெலமங்கலம்-ராயக்கோட்டை சாலையில் அமைந்துள்ள ஒரு சிற்றூர் ஆகும். இந்த ஊர் திம்ஜேப்பள்ளி ஊராட்சிக்கு உட்பட்டது. இவ்வூரின் அஞ்சல் குறியீட்டு எண் 635113. காமராசர் முதல்வராக இருந்தபோது அமரர் *இராமகிருஷ்ண முதலியார்* விவசாயத்தில் குறுகிய பரப்பில் அதிக விளைச்சல் பெற்றதற்காக சிறந்த விவசாயிக்கான பட்டம் பெற்றார்.  
இங்கு இசுலாமியர்கள் அதிகளவில் வசிக்கின்றனர். இவ்வூர் ஐந்தாயிரத்திற்கும் அதிகமான மக்கள் தொகையைக் கொண்டுள்ளது. 30 -க்கும் மேற்பட்ட சாதியைச் சேர்ந்த மக்கள் அனைவரும் ஒற்றுமையாக வாழ்ந்து வருகின்றனர். ஆண்டிற்கொருமுறைக் கொண்டாடப்படும் அருள்மிகு பாட்ட கங்கையம்மன் ஆலயத் தேர்த்திருவிழா சிறப்பு வாய்ந்தது. பிரசித்திப்பெற்ற அருள்மிகு முத்தப்பா திருக்கோவிலும் அமைந்துள்ளது. ஆண்டுதோறும் இசுலாமியர்களால் உருஸ் திருவிழாவும் மிகச்சிறப்பாகவே நடத்தப் பெறுகிறது.
# உள்ளுக்குறுக்கை

## பெயராய்வு

ஒரு காலத்தில் இப்பகுதி அடர்ந்த வனப்பகுதியாக இருந்தது. கருநாடகத்தில் இருந்து இப்பகுதிக்கு ஒரு காலத்தில் மக்கள் கால் நடை மேய்ச்சலுக்காக வந்து குடியேறினர். *உள்ளு* என்ற கன்னடச் சொல்லுக்குக் புல் என்பது பொருளாகும். *குறி* என்ற கன்னடச் சொல்லுக்கு ஆடு என்பது பொருளாகும். ஆட்டு மேய்சலுக்கான புல்வெளி பகுதி என்னும் பொருளில் இப்பெயர் வந்திருக்கலாம் என்கிறார் கோ. சீனிவாசன்.
# வகையிடலின் குறியீடு

**வகையிடலின் குறியீடு** (*notation for differentiation*) என்பது ஒரு சார்பினை வகையிடும் செயலைக் குறிப்பதற்குப் பயன்படுத்தப்படும் அடையாளக் குறியாகும். கணிதவியலாளர்களால் வகையிடலைக் குறிப்பதற்குப் பலவகையான குறியீடுகள் பயன்படுத்தப்பட்டுள்ளன. ஒவ்வொரு குறியீடும் வெவ்வேறு சூழ்நிலைகளில் பொருத்தமானதாக உள்ளன. *லைப்னிட்சின் குறியீடு*, *லாக்ராஞ்சியின் குறியீடு*, *நியூட்டனின் குறியீடு*, *ஆய்லரின் குறியீடு* ஆகியவை அதிகப் பயன்பாட்டிலுள்ள குறியீடுகள்.
# வகையிடலின் குறியீடு

## லைப்னிட்சின் குறியீடு

லைப்னிட்சால் அறிமுகப்படுத்தப்பட்ட வகையிடல் குறியீடு கணிதவியல் முழுவதும் பயன்படுத்தப்படுகிறது.  
சாரா மாறி *x* , சார் மாறி *y* ஆகிய இரண்டுக்கும் இடையிலான தொடர்பைக் குறிப்பதாக *y*&nbsp;=&nbsp;*f*(*x*) சமன்பாட்டை எடுத்துக் கொள்ளும் இடங்களில் லைப்னிட்சின் குறியீடு வகையிடலுக்கு அதிகம் பயன்படுத்தப்படுகிறது.  
இக்குறியீட்டின்படி:  
- *x* ஐப் பொறுத்த *y* இன் **முதல் வகைக்கெழு**:  
: <math>\frac{dy}{dx}</math>  
: <math>\frac{d\bigl(f(x)\bigr)}{dx}\text{ or }\frac{d}{dx}\bigl(f(x)\bigr)</math>  
*உயர்வரிசை வகைக்கெழுக்கள்*:  
- *y*&nbsp;=&nbsp;*f*(*x*) இன் **இரண்டாம் வகைக்கெழு**  
:<math> \frac{d \( \frac{d y} {dx}\)} {dx} = \frac{d^2}{\(dx\)^2} \bigl(f(x)\bigr)=\frac{d^2}{dx^2} \bigl(f(x)\bigr)</math>  
- *y*&nbsp;=&nbsp;*f*(*x*) இன் **மூன்றாம் வகைக்கெழு**  
: <math>\frac{d \Bigl(\frac{d \( \frac{d y} {dx}\)} {dx}\Bigr)} {dx} = \(\frac{d}{dx}\)^3 \bigl(f(x)\bigr) =\frac{d^3}{dx^3} \bigl(f(x)\bigr)</math>  
- *y*&nbsp;=&nbsp;*f*(*x*) இன் ***n* ஆம் வகைக்கெழு**
: <math>\frac{d^ny}{dx^n},\quad\frac{d^n\bigl(f(x)\bigr)}{dx^n},\text{ or }\frac{d^n}{dx^n}\bigl(f(x)\bigr)</math>  
புள்ளியில் *y* இன் வகைக்கெழுவை லைபினிட்சின் குறியீட்டில் இருவிதமாக எழுதலாம்:  
: <math>\.\frac{dy}{dx}\_{x=a} = \frac{dy}{dx}(a).</math>  
இக்குறியீட்டில் எந்த மாறியைப் பொறுத்து வகையிடப்படுகிறதோ அம்மாறி பகுதியில் குறிப்பிடப்படுகிறது. பகுதி வகையிடலில் இது பெரிதும் உதவியாய் இருக்கிறது. சங்கிலி விதியை நினைவில் கொள்ளவும் எளிதாக உள்ளது:  
: <math>\frac{dy}{dx} = \frac{dy}{du} \cdot \frac{du}{dx}.</math>
# வகையிடலின் குறியீடு

## லாக்ராஞ்சியின் குறியீடு

<div>*f *ʹ(*x*) &nbsp;*f *ʺ(*x*)</div>  
வகையிடலுக்குத் தற்காலத்தில் பெரும்பாலும் பயன்படுத்தப்படும் குறியீடு லாக்ராஞ்சியின் குறியீடாகும்.  
லாக்ராஞ்சியால் அறிமுகப்படுத்தப்பட்ட இக்குறியீட்டின் படி:  
***f* இன் முதல் வகைக்கெழு**
:<math>(f)'=f' \,</math>  
**இரண்டாம் வகைக்கெழு**  
:<math>(f')'=f''\,</math>  
**மூன்றாம் வகைகெழு**  
:<math>(f*)'=f*'\,</math>  
இதற்கும் மேற்பட்ட வகைக்கெழுக்களைக் குறிப்பதற்குச், சிலர் மேலெழுத்தாக ரோமன் எண்ணுருக்களையும் வேறு சிலர் எண்களை மேலெழுத்தாக, அடைப்புக் குறிக்குள்ளும் எழுதுகின்றனர்:  
**நான்காம் வகைக்கெழு**  
:<math>f^{\mathrm{iv}}\,\!</math> &emsp; அல்லது &emsp; <math>f^{(4)}\,\!</math>  
***f* இன் *n* ஆம் வகைக்கெழு**  
:<math>f^{(n)}\,\!</math>  
வகையிடலை ஒரு சார்பாகக் கருதும்போது லைபினிட்சின் குறியீட்டை விட இக்குறியீடு பொருத்தமானதாகவும் வசதியானதாகவும் இருக்கும்.
# வகையிடலின் குறியீடு

## ஆய்லரின் குறியீடு

<div>*D<sub>x</sub>y* *D*<sup>2</sup>*f*</div>
வகையிடலில் ஆய்லரின் குறியீடு, *D* என்னும் வகையீட்டுச் செயலியைக் கொண்டுள்ளது.  
இக்குறியீட்டின்படி:  
***f* இன் முதல்வகைக்கெழு**  
:<math>Df\,</math>  
**இரண்டாம் வகைக்கெழு**  
:<math>D^2f \,</math> ....  
***n* ஆம் வகைக்கெழு**  
:<math>D^nf \,</math>  
*y* = *f*(*x*) எனில், *D* உடன் இணைத்து சாரா மாறி *x* எழுதப்படுகிறது:  
:<math>D_x y\,</math> &emsp; அல்லது &emsp; <math>D_x f(x)\,</math>,  
: <math>D^2_x y\;</math> &emsp; அல்லது &emsp; <math>D^2_x f(x)\,</math>  
: <math>D^n_x y \;</math> &emsp; அல்லது &emsp; <math>D^n_x f(x)\,</math>  
ஒரே மாறியில் அமைந்த சார்பாக இருப்பின் கீழெழுத்தான *x* ஐ விட்டுவிட்டும் எழுதலாம்.  
நேரியல் வகையீட்டுச் சமன்பாடுகளை எழுதுவதற்கும் தீர்வு காண்பதற்கும் ஆய்லரின் குறியீடு பயனுள்ளதாக இருக்கும்.
# வகையிடலின் குறியீடு

## நியூட்டனின் குறியீடு

<div>*ẋ ẍ*</div>  
வகையிடலுக்கு நியூட்டன் அறிமுகப்படுத்திய குறியீட்டில் ஒரு சார்பின் முதல் வகைக்கெழுவைக் குறிக்க அச்சார்பின் பெயர் மீது ஒரு புள்ளியும் இரண்டாம் வகைக்கெழுவைக் குறிக்க இரண்டு புள்ளிகளும் இடப்படுகின்றன. இக்குறியீடு பெரும்பாலும் திசைவேகம், முடுக்கம் போன்ற நேரத்தைப் பொறுத்த வகைக்கெழுக்களைக் குறிக்கப் பயன்படுத்தப்படுகிறது.  
**முதல் வகைக்கெழு**  
: <math>\dot{y} = \frac{dy}{dt} </math>  
**இரண்டாம் வகைக்கெழு**  
: <math>\ddot{y} = \frac{d^2y}{dt^2} </math>...  
நேரம் *t* இன் சார்புகளுக்கு இக்குறியீடு பயன்படுத்தப்படுகிறது. இக்குறியீடு முக்கியமாக இயக்கவியலிலும் சாதாரண வகையீட்டுச் சமன்பாட்டுக் கோட்பாட்டிலும் பயன்படுகிறது.
# வகையிடலின் குறியீடு

## இதர குறியீடுகள்

<div>*f<sub>x</sub>*&nbsp; *f<sub>xy</sub>*</div>  
வகையிடலைக் குறிப்பதற்கு வேறு சில குறியீடுகளும் பயன்படுத்தப்படுகின்றன.  
*f(x)* சார்புடன் கீழெழுத்தாக சாரா மாறியைச் சேர்த்து வகைக்கெழுக்களைக் கீழ்க்கண்டவாறு குறிக்கலாம்:  
: <math>f_x = \frac{df}{dx} </math>  
: <math>f_{x x} = \frac{d^2f}{dx^2}. </math>  
பல மாறிகளில் அமைந்த சார்பின் பகுதி வகைக்கெழுவைக் காணும்போது இக்குறியீட்டு முறை பயனுள்ளதாக இருக்கும்.  
<div>&nbsp;*∂f*&nbsp;
<hr>&nbsp;*∂x*&nbsp;</div>  
சாதாரண வகைக்கெழுக்களிலிருந்து பகுதி வகைக்கெழுக்களை வேறுபடுத்திக் காட்டுவதற்காக வகையீட்டுச் செயலி *d* க்குப் பதிலாக "∂" என்ற குறியீடு பயன்படுத்தப்படுகிறது.  
*f(x,y,z)* சார்பின் *x* மட்டும் பொறுத்த பகுதி வகைக்கெழு:  
: <math>\frac{\partial f}{\partial x} = f_x = \partial_x f = \partial^x f, </math>
# கோலோன் பல்கலைக்கழகம்

**கோலோன் பல்கலைக்கழகம்**, ஐரோப்பாவின் பழைமையான பல்கலைக்கழகங்களில் ஒன்றும் செருமனியின் மிகப்பெரிய பல்கலைக்கழமும் ஆகும். இப்பல்கலைக்கழகத்தில் 38,000 மாணவர்களும் 4,000 ஆசிரியர்களும் உள்ளனர். மேலும், ஐரோப்பிய மேலாண்மைக் கல்விக்கூடம் மற்றும் பன்னாட்டு நிறுவனங்கள் குழுமத்தினை ஜெர்மனி சார்பாக இப்பல்கலைக்கழகம் நிறுவியது. ஜெர்மனியின் அனைத்து ஊடகங்களும் இதனைச் சிறந்த பல்கலைக்கழகம் என்று கூறியுள்ளன.
# கோலோன் பல்கலைக்கழகம்

## வரலாறு

இப்பல்கலைக்கழகம் 1388 ஆம் ஆண்டு நிறுவப்பட்டது. 1798 ஆம் ஆண்டில் பிரெஞ்சு அரசினால் நிறுத்தப்பட்ட இப்பல்கலைக்கழகம் தற்போது மீண்டும் இயங்குகின்றது. 1919 ஆம் ஆண்டில் புருசிய அரசு மீண்டும் நிறுவ முடிவெடுத்தது. இப்பல்கலைக்கழகம் பொருளாதாரம், சட்டம், சமூகவியல் துறைகளில் உலகின் முன்னணி பல்கலைக்கழகமாக உள்ளது.
# முதலாம் இராசேந்திர சோழனின் தென்-கிழக்கு ஆசியா மீதான படையெடுப்பு

கல்வெட்டுக்களும் வரலாற்று மூலங்களும் இடைக்காலச் சோழ அரசன் முதலாம் இராசேந்திர சோழன் தென்கிழக்கு ஆசியா, மலாய தீபகற்பம், இந்தோனேசியா ஆகிய இடங்களுக்கு 1025இல் சிறீவிஜய பேரரசை அடிபணியச் செய்வதற்காக ஒரு பெரும் கடற்படையை அனுப்பினார் என உறுதிப்படுத்துகின்றன. திருவாலங்காடு தகடுகள், லைடன் செப்பேடுகள், முதலாம் இராசேந்திர சோழனின் நடுகற்கள் என்பன படையெடுப்பு பற்றிய முதன்மையான மூலங்கள் ஆகும்.
# முதலாம் இராசேந்திர சோழனின் தென்-கிழக்கு ஆசியா மீதான படையெடுப்பு

## மூலங்கள்

படையெடுப்பு பற்றிய முக்கிய விபரங்களடங்கிய தகவல்மூலமாக முதலாம் இராசேந்திர சோழனின் நடுகற்கள் காணப்படுகின்றன.
# தமிழ் ஈழ விடுதலைப் போராட்டம் (நூல்)

**தமிழ் ஈழ விடுதலைப் போராட்டம்: அரச பயங்கரவாதமும் இன அழிப்பும் (1948-2009)** *(The Tamil Eelam Liberation Struggle: State Terrorism and Ethnic Cleansing)* எனும் நூல் கலாநிதி முருகர் குணசிங்கம் அவர்களால் எழுதப்பட்ட ஒரு வரலாற்றாய்வு நூலாகும். இந்நூல் அவுசுதிரேலியா, மெல்பேர்ண் நகரில் 2012 அக்டோபர் 21ஆம் திகதி வெளியிடப்பட்டது.
# கலிங்கம் மீதான சோழர் படையெடுப்பு (1110)

**கலிங்கம் மீதான சோழர் படையெடுப்பு** முதலாம் குலோத்துங்க சோழன் ஆட்சிக் காலத்தில் கலிங்க அரசு மீது கி.பி. 1110 இல் மேற்கொள்ளப்பட்ட இரண்டாவதும் மிகவும் புகழ்பெற்ற படையெடுப்பும் ஆகும்.  
முதலாம் குலோத்துங்க சோழனின் படைத்தளபதியும் பல்லவ அரச குலத்தவனுமான கருணாகரத் தொண்டைமான் தலைமையில் சென்ற சோழப்படைகள் எளிதாகக் கலிங்கப் படையைத் தோற்கடித்து, அதன் அரசன் *அனந்தவர்மன் சோடகங்கன்* ஓடிப்போகும்படி செய்தது. இப்போரும் அதன் விளைவும் கலிங்கத்துப்பரணி எனும் நாட்டுப்பாடலை உருவாக்கியது.
# கலிங்கம் மீதான சோழர் படையெடுப்பு (1110)

## விளைவு

கிபி 1097 இல் நடந்த கலிங்கம் மீதான சோழர் படையெடுப்பினால் கலிங்க அரசு சோழருக்குக் கீழ்ப்பட்டு, கலிங்க அரசன் சோழப் பேரரசருக்கு ஆண்டுதோறும் கப்பம் செலுத்த வேண்டி ஏற்பட்டது. கலிங்க அரசன் அனந்தவர்மன் சோடகங்கன் இரண்டு ஆண்டுகள் கப்பம் செலுத்தாது விட்டதும், முதலாம் குலோத்துங்க சோழன் கலிங்கத்தின் மீதான போரை அறிவித்து, தன் அமைச்சரும் படைத்தளபதியுமான கருணாகரத் தொண்டைமான் தலைமையில் போர் நடக்கச் செய்தான்
# கலிங்கம் மீதான சோழர் படையெடுப்பு (1110)

## போர்நிகழ்ச்சிகள்

கருணாகரத் தொண்டைமான் 1110 இல் காஞ்சிபுரத்திலிருந்து புறப்பட்டு, பாலாறு, பெண்ணாறு, கிருஷ்ணா ஆறு, கோதாவரி ஆகியவற்றைக் கடந்து கலிங்கத்தை அடைந்தார். ஆனந்தவர்மன் சோழர் படையைப் போர்க்களத்தில் எதிர் கொண்டான். ஆனாலும் அவன் தோற்கடிக்கப்பட்டுப், போர்க்களத்தை விட்டு ஓடிவிட்டான்.
# கலிங்கம் மீதான சோழர் படையெடுப்பு (1110)

## உசாத்துணை நூல்

- <cite id="Sastri"></cite>
# கலிங்கம் மீதான சோழர் படையெடுப்பு (1097)

முதலாம் **கலிங்கம் மீதான சோழர் படையெடுப்பு** 1097 இல் கலிங்கப் படைகளின் வேங்கியின் மீதான படையெடுப்பிற்குப் பழிவாங்கும் நோக்குடன் முதலாம் குலோத்துங்க சோழனால் நடத்தப்பட்டது. இப்போர் கலிங்கம் கீழ்ப்பட வேண்டியும் சோழப் பேரரசுக்குக் கப்பம் செலுத்தும் அரசாக அதனுடைய நிலையைக் குறைக்க வேண்டியும் ஏற்பட்டது.
# கலிங்கம் மீதான சோழர் படையெடுப்பு (1097)

## விளைவு

1097 இல் கலிங்கப் படை கிழக்கு சாளுக்கிய அரசு மீது படையெடுத்தது. அப்போது சாளுக்கிய அரசு சோழப் பேரரசிற்குக் கீழ்ப்பட்டிருந்தது. கலிங்கப் படைகள் கொலானு, ஏலூரு தலைவர்களால் உதவியளிக்கப்பட்டனர். விக்கிரம சோழன் பெரும் படையினை ஆக்கிரமிப்பாளர்களைத் தோற்கடிக்க அனுப்பினான். பாண்டிய அரசப் பிரதிநிதி பராந்தக பாண்டியன் தலைமையிலான படைகள் சோழப் படைகளுக்கு உதவின. கலிங்கப் படைகள் தோற்கடிக்கப்பட்டு, பின்வாங்கிய படைகள் கலிங்கம் வரை விரட்டியடிக்கப்பட்டன. போர் முடிந்ததும் கலிங்கம் சோழருக்குக் கீழ்ப்பட்டது.
# கடாரம் மீதான சோழர் படையெடுப்பு (1068)

வீரராஜேந்திர சோழனின் நடுகற்கள் கடாரம் (தற்போதைய மலேசியாவின் கெடா) மீதான சோழர் கடற்படையின் படையெடுப்பினை பதிவு செய்துள்ளது. கடாரத்து இளவரசன் ஒருவன் தான் முடியைப் பெற்றுக் கொள்ள உதவி கேட்டு வீரராஜேந்திர சோழனை அணுகியதற்கு உதவும் முகமாக கடற்பயணம் மேற்கொள்ளப்பட்டது என்று மூல ஆவணங்கள் உறுதிப்படுத்துகின்றன.
# கடாரம் மீதான சோழர் படையெடுப்பு (1068)

## உசாத்துணை நூல்

-
# தமிழ்த் தேசியப் பேரியக்கம்

**தமிழ்த் தேசியப் பேரியக்கம்
<small>***த.தே.பே.***</small>**  
| **கட்சி பெயர்** | தமிழ்த் தேசப் பொதுவுடமை கட்சி |
| --- | --- |
| **தொடக்கம்** | 1992 |
| **தலைவர்** | பெ. மணியரசன் |
| **பொதுச் செயலாளர்** | கி. வெங்கட்ராமன் |
| **தலைமையகம்** | சென்னை |
| **இலக்கு** | இறையாண்மையுள்ள தமிழ்த்தேசக் குடியரசு |  
**தமிழ்த் தேசியப் பேரியக்கம்** (2014க்கு முன்புவரை **தமிழ்த் தேசப் பொதுவுடமை கட்சி** என அழைக்கப்பட்டது ) என்பது தமிழ்நாட்டு விடுதலை – தமிழீழ விடுதலை ஆகிய இலட்சியங்களை, முதன்மை இலக்காகக்கொண்டு தமிழகத்தில் செயல்பட்டு வரும் தமிழ்த்தேசிய அமைப்பாகும்.  
இந்திய அரசின் பிடியிலிருந்து, தமிழர்களின் தாயகமாக தமிழ்நாட்டை மீட்டெடுத்து இறையாண்மையுள்ள தமிழ்த்தேச குடியரசு அமைப்பதும், அதன் பின்னர் நிகரமை (சோசலிசம்) நோக்கிப் பயணிப்பதும் கட்சியின் முதன்மைக் கடமைகளாக அறிவிக்கப்பட்டுள்ளன.
# தமிழ்த் தேசியப் பேரியக்கம்

## கொள்கை அறிக்கை

தமிழ்த் தேசியப் பேரியக்கம் (அப்போது தமிழ்த் தேசப் பொதுவுடைமைக் கட்சி) 1992 பிப்ரவரி 1, 2, 3 ஆகிய நாட்களில் காஞ்சிபுரம் அய்யம்பேட்டையில் தனது முதல் மாநாட்டை நடத்தியது. அதில், த.தே.பே. கொள்கை அறிக்கை மற்றும் அமைப்புச் சட்டம் ஆகியவை நிறைவேற்றப்பட்டன.  
பிறகு, 1998, திசம்பர் 24, 25, 26 ஆகிய நாட்களில் சிதம்பரத்தில் நடைபெற்ற கட்சியின் மூன்றாவது சிறப்புப் பொதுக்குழுவில் கொள்கை அறிக்கையில் சில திருத்தங்கள் மேற்கொள்ளப்பட்டன. 2005 அக்டோபர் 31, நவம்பர் 1, 2 ஆகிய நாட்களில் சென்னையில் நடைபெற்ற 5ஆவது சிறப்புப் பொதுக்குழுவில் கொள்கை அறிக்கையிலும், அமைப்புச் சட்டத்திலும் சில திருத்தங்கள் செய்யப்பட்டன.  
மேற்கண்ட கொள்கை அறிக்கையின் அடித்தளத்தில் நின்று துல்லியப்படுத்தப்பட்ட நிலைப்பாடுகளைக் கொண்டு, ஓசூரில் 2011 செப்டம்பர் 23 மற்றும் 24 ஆகிய நாட்களில் நடைபெற்ற தமிழ்த் தேசியப் பேரியக்கம் 6ஆவது சிறப்புப் பொதுக்குழுவில் கொள்கை அறிக்கை புதிதாக மறுவரைவு செய்யப்பட்டது. தேவைக்கேற்ப அமைப்புச் சட்டத்தில் மாறுதல்கள் செய்யப்பட்டு, புதிய அமைப்புச் சட்டமும் இச்சிறப்புப் பொதுக்குழுவில் நிறைவேற்றப்பட்டது.
# தமிழ்த் தேசியப் பேரியக்கம்

## கொடி

தமிழ்த் தேசியப் பேரியக்கக் கொடியில் மூன்றில் இரண்டு பாகத்தில் சிவப்பு வண்ணம் உள்ளது.  
- இந்தச் சிவப்பு, புரட்சியின் அடையாளம், ஈகத்தின் வெளிப்பாடு. நம் குருதியின் மறுபதிப்பு.
- எஞ்சியுள்ள மூன்றில் ஒரு பாகம் வெள்ளை நிறம். வெள்ளை நிறப் பின்னணி, அமைதியின் மீது, உலகு தழுவிய சமாதானத்தின் மீது தமிழர்களுக்குள்ள நமக்குள்ள அக்கறையைக் காட்டுகிறது. அமையப்போகும் தமிழ்த்தேசக் குடியரசு உலக அமைதிக்குப் பாடுபடும் என்பதைக் குறிக்கிறது.
- அந்த வெள்ளைப் பகுதியில் நம்முடைய தமிழ்த்தேசத்தின் வரைபடம் கருப்பு வண்ணத்தில் உள்ளது. கருப்பு வண்ணம் தமிழ் இனத்தின் நிறம். நமது தேசம், தமிழ்த்தேசம்; இந்தியா நமது தேசமல்ல. திராவிடமும் நமது தேசமல்ல என்பதைக் குறிக்கிறது வரைபடம்.
# தமிழ்த் தேசியப் பேரியக்கம்

## செயல்பாடுகள்

- 2009 ஈழத்தமிழர்களை ஈவிரக்கிமின்றி நாள் தோறும் கொன்று குவிக்கும் இந்திய - சிங்களக் கூட்டுப்படையின் அட்டூழியத்தை கண்டிக்கும் வகையில் இந்திய - இலங்கைக் கொடிகளை எரிக்கும் போராட்டத்தை 23.04.09 அன்று தமிழ்த் தேசியப் பேரியக்கம் - தமிழ்த் தேசிய விடுதலை இயக்கத்துடன் இணைந்து நடத்தியது.
- 2010 மாவீரன் முத்துக்குமாருக்கு முதன் முதலாக தமிழகத்தில் சிலை திறந்து அவரை பெருமைப்படுத்தியது, தமிழ்த் தேசியப் பேரியக்கம்  
- 2012 காவிரி நீரைத் தடுக்கும் கர்நாடகத்திற்கு தமிழகத்திலிருந்து மின்சாரம் செல்லக் கூடாதென வலியுறுத்தி நெய்வேலி அனல் மின்நிலையத் தலைமையகத்தை தமிழ்த் தேசியப் பேரியக்கத் தோழர்கள் முற்றுகையிட்ட 300க்கும் மேற்பட்டோர் கைது
# தமிழ்த் தேசியப் பேரியக்கம்

## அமைப்பு

தமிழகமெங்கும் தமிழ்த் தேசிய விடுதலைக்கான வளர்ச்சியில் பங்காற்றும் கட்சி உறுப்பினர்களைக் கொண்ட பொதுக் குழு மற்றும், அரசியல் முடிவுகளை எடுக்கும் வகையிலான தலைமைச் செயற்குழு ஆகியவற்றைக் கொண்டு இயங்கும் கூட்டுத் தலைமை அமைப்பாக த.தே.பே. செயல்படுகின்றது. அமைப்பின் தலைவர் மற்றும் பொதுச் செயலாளர் பதவிகளுக்கு, சனநாயக முறைப்படி பொதுக்குழுவில் தேர்தல் நடத்தப்பட்டு தேர்ந்தெடுக்கும் முறை பின்பற்றப்படுகின்றது.
# தமிழ்த் தேசியப் பேரியக்கம்

## அமைப்பு

### தலைவர்

பெ. மணியரசன் தமிழ்த் தேசியப் பேரியக்கத் தலைவராக பணியாற்றி வருகின்றார். இவர் சி.பி.எம். கட்சிச் செயலாளராகப் பணியாற்றியவர். தமிழ்நாடு முற்போக்கு எழுத்தாளர் சங்க மாநிலச் செயற்குழு உறுப்பினராகப் பணியாற்றியவர். சங்க்காலத் தமிழ்க் கலை இலக்கியப் போக்குகள் குறித்தும், சமகால இலக்கியப் போக்குகள் குறித்தும் கட்டுரைகள் எழுதியுள்ளார். இந்திய மாணவர் சங்கத்தின் மாநிலச் செயலாளராகவும் பணியாற்றினார். தமிழீழ விடுதலைப்புலிகளை ஆதரித்தும், இந்திய இறையாண்மையை எதிர்த்தும் பேசியதாக பெ.மணியரசன் மீது தமிழக அரசு பலமுறை வழக்குப் பதிவு செய்து சிறையில் அடைக்கப்பட்டார். கட்சியின் கொள்கை இதழான தமிழ்த் தேசியத் தமிழர் கண்ணோட்டம் இதழின் ஆசிரியராகவும் பணயாற்றி வருகின்றார்.
# தமிழ்த் தேசியப் பேரியக்கம்

## அமைப்பு

### பொதுச் செயலாளர்

தோழர் கி.வெங்கட்ராமன் தமிழ்த் தேசியப் பேரியக்கப் பொதுச் செயலாளராக பணியாற்றி வருகின்றார். தோழர் கி.வெங்கட்ராமன் இந்திய மாணவர் சங்கத்திலும், சி.ஐ.டி.யூ தொழிற்சங்கத்லும் முக்கியப் பொறுப்புகள் வகித்து ஒன்றுபட்ட தஞ்சை மாவட்டத்தில் சி.பி.எம். கட்சி வளர்ச்சியில் முக்கியப் பங்காற்றியவர் ஆவார். உழைக்கும் மக்களை தொழிலாளர் இயக்கமாக அணிதிரட்டுவதில் கூடுதல் பங்காற்றியவர் ஆவார். இந்திய – தமிழகச் சூழல்களில் உலகமயப் பொருளியல் ஏற்படுத்தும் பாதிப்புகள் குறித்தும், பருவநிலை மாற்றங்கள் தொடர்பான விவாதங்கள் வரை இவர் எழுதியுள்ள கட்டுரைகள் தமிழ்ச் சமூகத்தின் ஆவணங்களாகப் போற்றத்தக்கவை ஆகும்.  
தற்போது, தமிழ்த் தேசியப் பேரியக்கப் பொதுச் செயலாளராகவும், கட்சியின் கொள்கை இதழான தமிழ்த் தேசியத் தமிழர் கண்ணோட்டம் இதழின் இணை ஆசிரியராகவும், தமிழக உழவர் முன்னணியின் ஆலோசகராகவும் பணயாற்றி வருகின்றார்.
# தமிழ்த் தேசியப் பேரியக்கம்

## தோழமை அமைப்புகள்

### தமிழக இளைஞர் முன்னணி

தமிழ்த் தேசிய விடுதலைக் கருத்தியலுக்கு ஆதரவாக இளைஞர்களை ஒன்று திரட்டும் அமைப்பாக தமிழக இளைஞர் முன்னணி விளங்குகிறது.  
பான்பராக் – பீடா போன்ற போதைப் பாக்குகளாலும், மது உள்ளிட்ட போதைப் பழக்க வழக்கங்களாலும் இளைஞர்கள் சீரழிவதைத் தடுக்கும் வகையில், இப்போதைப் பாக்குகளுக்கு தடை விதிக்க வேண்டும் என வலியுறுத்தி, இப்பாக்குகளைத் தயாரிக்கும் கோத்தாரி நிறுவனத்தை முற்றுகையிட்டுப் போராடியது, 2003இல் புதிதாக சென்னையில் திறக்கப்பட்ட இலங்கை வங்கியை பூட்டுப் போட்டுப் போராடியது, தமிழக இளைஞர்களுக்கு வேலை கொடு அல்லது அதற்கு ஏற்ப வாழ்வூதியம் கொடு என தமிழகமெங்கும் கையெழுத்து இயக்கம் நடத்தியர் என பல்வேறு செயல்பாடுகளால் தமிழக இளைஞர் முன்னணி தமிழக வரலாற்றில் தடம் பதித்துள்ளது.  
தமிழ்த் தேசியப் பேரியக்கத் தலைமைச் செயற்குழு உறுப்பினர் தோழர் க.அருணபாரதி, தமிழக இளைஞர் முன்னணியின் பொதுச் செயலாளராக செயல்பட்டு வருகின்றார்.
# தமிழ்த் தேசியப் பேரியக்கம்

## தோழமை அமைப்புகள்

### தமிழக மாணவர் முன்னணி

தமிழ்த் தேசிய விடுதலைக் கருத்தியலுக்கு ஆதரவாக மாணவர்களை ஒன்று திரட்டும் அமைப்பாக தமிழக மாணவர் முன்னணி விளங்குகிறது.  
தமிழ் வழிக்கல்விக்காக பரப்புரை இயக்கம், தனியார் மெட்ரிக் கல்வி நிறுவன மோசடிகளை எதிர்த்து பரப்புரை இயக்கம், வெளிமாநில மாணவர்கள் ஆக்கிரமிப்பால் தமிழக மாணவர்களுக்கு தமிழ் பயிற்று மொழி மறுக்கப்பட்டமையை எதிர்த்துப் போராட்டம் என தமிழக மாணவர் முன்னணி தனக்கெனத் தனித்தப் போராட்ட வரலாற்றைக் கொண்டு இயங்குகிறது.
# தமிழ்த் தேசியப் பேரியக்கம்

## தோழமை அமைப்புகள்

### தமிழ்க் கலை இலக்கியப் பேரவை

தமிழ்த் தேசிய விடுதலை இலட்சியத்தை கலை இலக்கியப் படைப்புகளாக வெளிக் கொணரும் படைப்பாளிகளையும், படைப்பிலக்கியங்களையும் வளர்த்தெடுக்கும் நோக்கில் தமிழ்க் கலை இலக்கியப் பேரவை தொடங்கப்பட்டது. கதை – கவிதை – உரைநடை இலக்கிய விமர்சனங்கள், திரைப்படத் திறனாய்வுக் கூட்டங்கள் என பல்வேறு செயல்பாடுகளை முன்னெடுத்து வரும், த.க.இ.பே. புதியப் படைப்பாளிகளை ஊக்குவிக்கும் நூல் வெளியீட்டு நிகழ்வுகளையும் நடத்தி வருகின்றது.
# தமிழ்த் தேசியப் பேரியக்கம்

## தோழமை அமைப்புகள்

### மகளிர் ஆயம்

தமிழ்த் தேசிய விடுதலையை இலட்சிய இலக்காகக் கொண்டு, மகளிரைத் திரட்டும் வகையில் மகளிர் ஆயம் அமைப்பு 2008ஆம் ஆண்டிலிருந்து செயல்படத் தொடங்கியது. தமிழீழ இனப்படுகொலையை எதிர்த்தும், போர் நிறுத்தம் வேண்டியும் மகளிர் ஆர்ப்பாட்டங்கள், இராசபக்சேவை போர்க் குற்றவாளியாக நிறுத்த வேண்டுமென வலியுறுத்திப் கண்டனப் பேரணி, டாஸ்மாக் மதுக்கடைகளை மூட வலியுறுத்தி கையெழுத்து இயக்கம் என தொடர்ந்து பல்வேறு செயல்பாடுகளை மகளிர் ஆயும் முன்னெடுத்து வருகின்றது.  
தமிழ்த் தேசியப் பேரியக்கப் பொதுக்குழு உறுப்பினர் தோழர் மதுரை அருணா, மகளிர் ஆயத்தின் ஒருங்கிணைப்பாளராக செயல்பட்டு வருகின்றார்.
# தமிழ்த் தேசியப் பேரியக்கம்

## தோழமை அமைப்புகள்

### இளந்தமிழர் இயக்கம்

2009 தமிழீழ இன அழிப்புப் போரை சிங்கள இனவெறி அரசு நடத்திக் கொண்டிருந்த சூழலில், மாவீரன் முத்துக்குமார் கட்சி எல்லைகளைக் கடந்த இளைஞர்களை ஒருங்கிணைக்க விடுத்த அறைகூவலைத் தொடர்ந்து, ஓர் புதிய அமைப்பாக இந்நோக்கில் இளந்தமிழர் இயக்கம் செயல்படத் தொடங்கியது.  
தமிழீழ விடுதலையை தமிழக கிராமங்களுக்கு கொண்டு செல்லும் நோக்கில் நடத்தப்பட்ட பரப்புரை இயக்கம், காங்கிரசுக்கு எதிரான தேர்தல் பரப்புரை, தமிழீழ இனப்படுகொலை குறித்து ஆயிரக்கணக்கில் குறுந்தகடுகள் தயாரித்த விநியோகித்து, தமிழினப் பகைவன் காங்கிரசு முன்னாள் அமைச்சர் ஈரோடு ஈ.வி.கே.எஸ்.இளங்கோவன் வீட்டை முற்றுகையிட்டது என பல்வேறு செயல்பாடுகளைத் தீவிரமாக முன்னெடுத்தது இளந்தமிழர் இயக்கம். 2009 மக்களவைத் தேர்தலில் மயிலாடுதுறையில், காங்கிரசு வேட்பாளர் மணிசங்கர் அய்யர் தோற்றதற்கு இளந்தமிழர் இயக்கம் முக்கியக் காரணம் என குமுதம் ஏடு எழுதியது.  
தமிழ்த் தேசியப் பேரியக்கத் தலைமைச் செயற்குழு உறுப்பினர் தோழர் க.அருணபாரதி, இளந்தமிழர் இயக்கத்தின் ஒருங்கிணைப்பாளராக செயல்பட்டார்.
# தமிழ்த் தேசியப் பேரியக்கம்

## தோழமை அமைப்புகள்

### தமிழக உழவர் முன்னணி

உலகமயத் தாக்குதல் மற்றும், அண்டை மாநிலங்களின் நீர் முற்றுகை ஆகியவற்றிலிருந்து தமிழ்நாட்டின் வேளாண்மையைக் காக்க தேர்தல் கட்சி எல்லைகளைக் கடந்து, தமிழக உழவர்களைத் திரட்ட வேண்டிய கடமையை நிறைவேற்ற தமிழக உழவர் முன்னணி அமைப்பு ஏற்படுத்தப்பட்டது. கட்சி எல்லைகளைக் கடந்து இவ்வமைப்பின் கீழ் திரண்டுள்ள உழவர்கள் பல்வேறு கோரிக்கைகளை முன்வைத்துப் போராடி வென்றெடுத்துள்ளனர்.  
தமிழ்த் தேசியப் பேரியக்கப் பொதுச் செயலாளர் தோழர் கி.வெங்கட்ராமன், தமிழக உழவர் முன்னணியின் ஆலோசகராக செயல்பட்டு வருகின்றார்.
# தமிழ்த் தேசியப் பேரியக்கம்

## ஊடகம்

தமிழ்த் தேசியப் பேரியக்கம் சார்பில் இயங்கும், கட்சியின் செயல்பாடுகள் தெரிவிக்கப்படுகின்றன.
# தமிழ்த் தேசியப் பேரியக்கம்

## ஊடகம்

### தமிழ்த் தேசியத் தமிழர் கண்ணோட்டம்

தமிழ்த் தேசியப் பேரியக்கக் கொள்கை இதழாக தமிழ்த் தேசியத் தமிழர் கண்ணோட்டம் இதழ் மாதமிருமுறையாக வெளிவந்து கொண்டுள்ளது. கட்சியின் தொடக்ககாலத்தில், 1986இல் ‘கண்ணோட்டம்’ என்ற பெயரில் வெளிவந்த இதழ் 25 ஆண்டுகள் தொடர்ச்சியாக வெளிவந்து தற்போது மாதமிருமுறை இதழாக வெளிவந்து கொண்டுள்ளது. தமிழ்த் தேசியப் பேரியக்கத்தின் நிலைப்பாடுகள், போராட்டங்கள் மட்டுமின்றி, தமிழ்ச் சமூகம் குறித்த பல்வேறு குற்பிடத்தக்க ஆய்வுகளையும் தமிழர் கண்ணோட்டம் வாசகர்களிடம் கொண்டு சேர்த்து தனக்கென ஓர் தனிச்சிறப்பான இடத்தைப் பெற்றுள்ளது.  
கீற்று இணையத்தில் படிக்க:
# தமிழ்த் தேசியப் பேரியக்கம்

## ஊடகம்

### கண்ணோட்டம் இணைய இதழ்

எதேச்சதிகாரக் கொடுங்கோன்மைகளை எதிர்த்து 2010 செப்டம்பரில் தொடங்கிய அராபிய எழுச்சிக்கு மாற்று ஊடகங்களே முக்கியக் காரணமாக விளங்கின.  
தமிழக மக்கள், தமிழீழ மக்கள், புலம் பெயர்ந்த தமிழீழ – தமிழக மக்கள் என உலகெங்கும் தமிழ் மக்களும், பிற தேசிய இன மக்களும் நடத்தி வருகின்ற போராட்டங்களையும், மக்களின் பண்பாட்டு நிகழ்வுகளையும் பதிவு செய்யவும், பரப்புரை செய்யவும், மீள் கட்டமைக்கவும் இவ்வகை மாற்று ஊடகங்கள் அவசியம் என்பதை உணர்ந்து, அராபிய எழுச்சி சிரியாவை பற்றிக் கொண்ட மார்ச் 15 அன்று முதல் ‘கண்ணோட்டம்’ இணைய இதழ் செயல்தளத்திற்கு வந்தது. இவ் இணைய இதழ் தமிழ் இனம், மொழி நலன் காக்கும் செய்திகள், கட்டுரைகள் உள்ளிட்ட படைப்புகளை வெளியிடவும், இது சார்ந்த விவாதங்களை ஊக்குவிக்கவும் தொடர்ந்து நடத்தப்பட்டு வருகின்றது.  
இணையம்:
# தமிழ்த் தேசியப் பேரியக்கம்

## ஊடகம்

### பன்மைவெளி வெளியீட்டகம்

கட்சியின் நிலைப்பாடுகளையும், தமிழ்ச் சமூகம் குறித்த ஆய்வுகளையும் வெளிக் கொணரும் வெளியீடுகளைக் கொண்டு வரும், நிறுவனமாக பன்மைவெளி வெளியீட்டகம் செயல்படுகின்றது.
# மின்னசொட்டா பல்கலைக்கழகம்

**மின்னசொட்டா பல்கலைக்கழகம்,** ஐக்கிய அமெரிக்காவின் மின்னசொட்டா நகரில் அமைந்துள்ள பொது ஆய்வுப் பல்கலைக்கழகமாகும். மாணவர்களின் எண்ணிக்கையில் அமெரிக்காவின் நான்காவது பெரிய பல்கலைக்கழகமாகத் திகழ்கிறது.
மின்னசொட்டா விளையாட்டுக் குழுவான கோல்டன் கோபர்சு (Minnesota Golden Gophers) பிரபலான ஒன்று.
# மின்னசொட்டா பல்கலைக்கழகம்

## துணை அமைப்புகள்

இப்பல்கலைக்கழகம் 19 கல்லூரிகளையும், பள்ளிகளையும் உறுப்பினராகக் கொண்டுள்ளது. இக்கல்வி நிலையங்கள் ஒவ்வொன்றும் உடல்நலம், உயிரி அறிவியல், தொடர்கல்வி, பல்மருத்துவம், வடிவமைப்பு, மனித வளம், உணவு, வேளாண்மை, இயற்கை வளம், சட்டம், மருத்துவம், அறிவியற் தொழினுட்பம், கால்நடை மருத்துவம் ஆகிய துறைகளில் ஏதாவது ஒன்றைக் கொண்டு இயங்குகின்றன.
# சுப்பிரமணியம் சிவபாலன்

**சுப்பிரமணியம் சிவபாலன்** (*Subramaniam Sivapalan*, இறப்பு: 1960) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.
# சுப்பிரமணியம் சிவபாலன்

## ஆரம்ப வாழ்வு

சிவபாலன் 1980 வாக்கில் திருகோணமலை மாவட்ட நீதிமன்ற செயலாளராகப் பணியாற்றிய எம். சுப்பிரமணியம் எனபவருக்குப் பிறந்தவர். திருகோணமலை உவெசுலியன் மிசன் ஆங்கிலப் பாடசாலையில் ஆரம்பக் கல்வியையும், யாழ் சம்பத்தரிசியார் கல்லூரி, கொழும்பு உவெசுலி கல்லூரி ஆகியவற்றில் உயர் கல்வியையும் கற்றார். பள்ளிப் படிப்பை முடித்துக் கொண்டு அரசு எழுத்தராகப் பணியாற்றத் தொடங்கினார்.  
1935 இல் கொட்டுக்குளம் பற்று பிரிவின் தலைமைக் கிராம அலுவலராகவும், பின்னர் தம்பலகாமம் பிரிவின் தலைமைக் கிராம அலுவலராகவும் நியமனம் பெற்றார்.
# சுப்பிரமணியம் சிவபாலன்

## அரசியல் வாழ்வு

சிவபாலன் 1947 நாடாளுமன்றத் தேர்தலில் அகில இலங்கைத் தமிழ்க் காங்கிரஸ் கட்சியின் வேட்பாளராகப் போட்டியிட்டு வெற்றி பெற்றார். 1952 தேர்தலில் போட்டியிட்டு இலங்கைத் தமிழரசுக் கட்சி வேட்பாளர் என். ஆர். இராசவரோதயத்திடம் தோற்றார்.
# தாரைவார்த்தல்

**தாரைவார்த்தல்** அல்லது **தாரைவார்த்துக் கொடுத்தல்** என்பது தமிழர் வாழ்வியலின் பண்பாட்டுக் கூறுகளில் ஒன்றாகும். பழந்தமிழர் வாழ்வில் ஒருவர் இன்னொருவருக்கு ஒன்றை கொடையாகக் கொடுக்கும் பொழுது, அதனை உறுதிப்படுத்தும் முகமாக, கொடுப்பார் கொள்வார் கையில் நீரை வார்த்தல் வழக்காகும். இது தற்கால உலகில் ஒன்றை இன்னொருவருக்கு கொடுக்கும் போது காகிதத் தாள்களில் கையெழுத்திட்டு உறுதியளிக்கும் வழக்கிற்கு ஒப்பானது என்றாலும், பழந்தமிழர் வாழ்வியலில் நம்பிக்கையையும் சொல்லுறுதியையும் முதன்மையாகக் கொண்டே இந்த தாரைவார்த்து கொடுக்கும் வழக்கு இருந்துள்ளது.
# தாரைவார்த்தல்

## தமிழர் திருமணச் சடங்குகளில்

தமிழரின் திருமணச் சடங்குகளின் போது மணப்பெண்ணின் பெற்றோர் மணமகனின் வலது கைமேல் மணப்பெண்ணின் இடது கையை வைத்து நீர் வார்த்து தாரைவார்த்தல் அல்லது தாரைவார்த்துக் கொடுத்தல் பழங்காலம் தொட்டே இருந்துவந்துள்ள ஒரு வழக்காகும்.
# தாரைவார்த்தல்

## மகாவம்சத்தில் தாரைவார்த்தல்

இலங்கையின் பௌத்த வரலாற்று நூலான மகாவம்சத்திலும் தாரைவார்த்துக் கொடுக்கும் செயல்பாடு காணப்படுகிறது. இலங்கை, அநுராதபுரத்தில் பௌத்தம் அறிமுகமாகும் கால கட்டத்தில் மன்னன் தேவநம்பிய தீசன், தேரர் மகிந்தாவின் கைகளில் நீரை வார்த்து மகாமேக எனும் பூந்தோட்டத்தை தாரைவார்த்து கொடுக்கும் நிகழ்வு மகாவம்சம் அத்தியாயம் 15இல் உள்ளது. அதனடிப்படையில் தாரைவார்த்துக் கொடுக்கும் பழந்தமிழர் பண்பாட்டுக் கூறு ஆதி இலங்கையிலும் இருந்துள்ளதை அறியலாம்.
# தாரைவார்த்தல்

## தற்காலத் தமிழர் பேச்சு வழக்கில்

"தாரைவார்த்தல்" எனும் சொல்லாடல் தற்காலத் தமிழரின் பேச்சு வழக்கில் அடிக்கடி பயன்படுகிறது. ஒன்றை ஒருவருக்கு அல்லது ஒரு அமைப்பிற்கு அல்லது ஒரு நாட்டிற்கு இலவசமாக, மக்களின் விருப்புக்கு மாறாகக் கொடுக்கப்படுவதனையும் "தாரைவார்த்தல்" என பேச்சு வழக்கில் கூறுவதும் உண்டு. "
# லெக்டின்

**லெக்டின்**கள் (*Lectin*) கார்போஹைட்ரேட்டுகளோடு பிணையும் புரதங்கள். இயற்கையில் எல்லா உயிரினங்களிலும் லெக்டின்கள் காணப்படுகின்றன. ஒரு செல்லுக்கும் மற்றொரு செல்லுக்கும் இடையிலான தொடர்பாடலில் லெக்டின்கள் முக்கியப் பங்காற்றுகின்றன.  
லெக்டின்கள் அவை பிணையும் கார்போஹைட்ரேட்டைப் பொருத்த அளவில் தனித்துவம் உடையவை. மானோசு பிணையும் லெக்டின் மானோசு-6-பாசுஃபேட்டை அடையாளம் கண்டு பிணையக் கூடியது.  
சோயாபீன்சு போன்ற லெகூம் தாவர விதைகளில் அதிக அளவில் லெக்டின்கள் காணப்படுகின்றன. இவற்றைச் சமைக்கும் போது லெக்டின்களின் கார்போஹைட்ரேட்டுகளுடன் பிணையும் திறன் அழிந்து விடுகிறது. சரிவரச் சமைக்காமது இவற்றை உண்பது வயிற்றுக் கோளாறுகளை உண்டாக்கும்.
# தமிழர் வாழ்க்கைநெறி

தமிழ் இலக்கியங்கள் தமிழரின் வாழ்க்கை நெறியை அகம், புறம் எனப் பாகுபடுத்திப் பார்த்தன. அகம் என்பது இல்லம். இல்லத்தில் வாழ்பவர் கணவன் மனைவியர். இவர்கள் கூடியும், பிரிந்தும் வாழும் மண உறவு முறைகளைக் கூறுவது அகத்திணை. அகத்திணை அல்லாத பிற வாழ்க்கை நெறிகள் அனைத்தும் புறத்திணை. இவற்றின் விளக்கம் தொல்காப்பியத்தில் கூறப்பட்டுள்ளது.
# தமிழர் வாழ்க்கைநெறி

## காண்க, இலக்கணம்

| அகம் | புறம் |  |
| --- | --- | --- |
| அகத்திணையியல், களவியல், கற்பியல் | புறத்திணையியல் | } |
# தமிழர் வாழ்க்கைநெறி

## காண்க, சங்க இலக்கியம்

| அகம் | புறம் |  |
| --- | --- | --- |
| நற்றிணை, குறுந்தொகை, ஐங்குறுநூறு, கலித்தொகை, அகநானூறு, முல்லைப்பாட்டு, நெடுநல்வாடை, குறிஞ்சிப்பாட்டு பட்டினப்பாலை | பதிற்றுப்பத்து, பரிபாடல், புறநானூறு, திருமுருகாற்றுப்படை, பொருநராற்றுப்படை, சிறுபாணாற்றுப்படை, பெரும்பாணாற்றுப்படை, மதுரைக்காஞ்சி, மலைபடுகடாம் | } |
# பாடினி

பாணரோடு சேர்ந்து அவர்கள் துணைவியரும் பண் பாடுவர், பாட்டிசைப்பர். இவர்களைப் **பாடினி** என்று அழைப்பர். பாடினியர் கூத்துக் கலையிலும் வல்லவர்கள். அபிநயங்கள் காட்டி ஆடுவார்கள். யாழ்க் கருவியிலும், இனிய இசையை மீட்டுவார்கள். பாணரைப் போலவே, பாடினியரும் பலவகைப்படுவர்.  
**பாடினியரின் வேறு பெயர்கள்**: பாடினிகளுக்குப் பாண்மகள், விறலி, பாடினி, மதங்கி, பாட்டி, பாடன்மகடு எனப் பல பெயர்கள் இருந்தன.  
**பாடினியின் தன்மை**: பாடினியர், இனிய குரல்வளம் கொண்டவர்கள். மென்மையான அழகுள்ளவர்கள். மயில் போன்ற சாயல் கொண்டவர்கள். அறிவுக்கூர்மை மிக்கவர்கள். இது போன்ற பல செய்திகளை முடத்தாமக்கண்ணியார், சங்கத் தொகை நூல்களுள் ஒன்றான பத்துப்பாட்டுக்களின் கீழ் அடங்கும் பொருநராற்றுப்படை என்னும் நூலில் தருகிறார்.
# பாடினி

## சங்க இலக்கியங்களில் பாடினி

- பொருநராற்றுப்படை:-
<poem>
:::நன்பகல் அந்தி நடை இடை விலங்கலின்
:::பெடை மயில் உருவின் பெரு தகு **பாடினி**
:::பாடின பாணிக்கு ஏற்ப நாள் தொறும்  
::::நூலின் வலவா நுணங்கு அரில் மாலை
::::வால் ஒளி முத்தமொடு **பாடினி** அணிய
::::கோட்டின் செய்த கொடுஞ்சி நெடு தேர்  
- திருவிளையாடற்புராணம்:-
::****பாடினி**க்கு எதிர் ஒர் பாடினி தன்னைப் பாட விட்டவள் படைத்த செருக்கை
::**விரைசெய் வார் குழல் **பாடினி** பாடலை வியந்தார்
::**படிமையார் தவப் **பாடினி** வந்து எனக்கு
::**கரி உரை மொழிந்த கைதவன் இலங்கைக் கைதவப் **பாடினி** கழுத்தில்  
- பெரியபுராணம்:-
:::ஆன இசை ஆராய்வு உற்று அம் கணர் பாணியினை
:::மான முறைப் **பாடினி**யார் உடன் பாடி வாசிக்க
:::ஞான போனகர் மகிழ்ந்தார் நான் மறையோர் அதிசயித்தார்  
- புறநானூறு:-
:::வாடா மாலை **பாடினி** அணிய
:::பாணன் சென்னி கேணி பூவா
:::எரி மருள் தாமரை பெரு மலர் தயங்க  
- பதினெண்கீழ்க்கணக்கு:-
:::உரவு களிற்று புலாஅம் பாசறை
:::நிலவின் அன்ன வெள் வேல் **பாடினி**
:::முழவில் போக்கிய வெள் கை  
பரிபாடல்:-
:::ஒரு திறம் வாடை உளர் வயின் பூ கொடி நுடங்க
:::ஒரு திறம் **பாடினி** முரலும் பாலை அம் குரலின்
:::நீடு கிளர் கிழமை நிறை குறை தோன்ற  
</poem>
# பாடினி

## இவற்றையும் காணவும்

- பாணர்
# காதலர் ஒப்புமை

காதலர் எந்தெந்த வகையில் ஒத்திருக்கவேண்டும் எனத் தொல்காப்பியம் குறிப்பிடுகிறது.
1. பிறப்பு
1. குடிமை (குடி இயல்பு)
1. ஆண்மை, பெண்மைத் தன்மைகள்
1. ஆண்டு
1. உருவப் பொலிவு
1. ஒத்த காம எழுச்சி
1. நிறை (நிறை எனப்படுவது மறை பிறர் அறயாமை)
1. அருள் என்னும் கொடைத்தன்மை
1. உணர்வு ஒத்திருத்தல்
1. திரு என்னும் செல்வ-நிலை
ஆகியவற்றில் காதலனும் காதலியும் ஒத்திருக்க வேண்டும்  
இவற்றில் ஆண்மகன் சற்று உயர்ந்த நிலையினன் ஆகவும் இருக்கலாம்.  
காதலரிடையை எந்த எந்த பண்புகள் இருக்கக்கூடாது என்பதையும் தொல்காப்பியர் குறிப்பிடுகிறார்.
1. நிம்பிரி (அழுக்காறு, ஔவியம்)
1. கொடுமை (அறன் அழியக் கொடுமை செய்ய எண்ணுதல்)
1. வியப்பு (தம்மைப் பெரிதாக நினைத்தல்)
1. புறமொழி (புறங்கூறுதல்)
1. வன்சொல் (கடுமையாகத் திட்டுதல்)
1. பொச்சாப்பு (தன்னை மறந்து செயல்படுதல்)
1. மடிமை (முயற்சி இல்லாமை)
1. குடிமை இன்புறல் (தன் குடிப் பெருமையை நினைத்து இன்புறுதல்)
1. ஏழைமை (பேதைமை, உண்மையை அறிய மறுத்தல்)
1. மறப்பு (கற்றதையும், கேட்டதையும் மறத்தல்)
1. (போலி) ஒப்புமை (அவனைப் பான்றவன் இவன், அவளைப் போன்றவள் இவள் என ஒப்பிட்டுப் பார்த்தல்)
ஆகியவை இருக்கக்கூடாது.
# தேவரும் மாந்தரும்

தேவர்கள் மனித உருவில் நடமாடுவதாக நம்பினர். தேவர்களைத் தெய்வம் எனவும் வழங்குவர். தேவர் சூடிய பூவில் வண்டு மொய்க்காதாம். மக்கள் சூடிய பூவில் வண்டு மொய்க்கும். தெய்வம் சூடிய அணிகலன்கள் அவர்களது உடலோடு ஒன்றிக் கிடக்குமாம். மக்கள் செய்யப்பட்ட அணிகலன்களைப் பூண்டிருப்பார்கள். வள்ளி என்பது பெண்ணின் முலையிலும் தோளிலும் கொடி போல் எழுதப்படுவது. தெய்வங்களுக்கு வள்ளி எழுதப்பட்டிருக்காது. மனிதன் சூடிய பூ வாடிவிடும். தெய்வம் சூடிய பூ வாடுவதில்லை. மாந்தர்ரின் கண்கள் சுழலும், இமைக்கும். தேவரின் கண்கள் சுழல்வதில்லை, இமைப்பதில்லை. மாந்தர்க்கு அச்ச உணர்வு தோன்றும். தேவர்களுக்கு அது தோன்றுவதில்லை. (மற்றும் மனிதனுக்கு வியர்வை தோன்றும். தேவர்க்கு வியர்வை இல்லை)  
கடவுளுக்குக் கால்கள் நிலத்தில் பாவுவதில்லையாம்.  
தனியே நிற்கும் அழகியைப் பார்க்கும் ஒருவன் இவள் தேவதையோ என ஐயுறும்போது இங்குக் காட்டப்பட்ட வேறுபாடுகளால் நிற்பவள் மண்மகள் என உணர்ந்துகொள்வானாம். இலக்கியங்களில் இப்படி ஒரு கற்பனை நிகழ்வு.
# விசயவாடாப் போர்

**விசயவாடாப் போர்** 1068-இல் வீரராஜேந்திர சோழன் கீழான சோழர் படைக்கும், தற்போதைய ஆந்திரப் பிரதேசத்திலுள்ள விசயவாடா நகருக்கு அண்மையில் ஏழாம் விஜயாதித்தனால் வழிநடத்தப்பட்ட மேலைச் சாளுக்கியர் படைக்கும் இடையில் இடம்பெற்றது. இப்போரின் மூலம் சோழர் வெங்கியை மீளவும் பெற்றுக் கொண்டனர்.